એક પ્રવાસીએ આક્રોશ વ્યક્ત કરતાં મિડ-ડે LOCALને કહ્યું હતું કે ‘અહીં લાંબા સમયથી ટ્રાફિક જૅમની સમસ્યા છે અને એનું કારણ ટ્રાફિક-ડિપાર્ટમેન્ટ જ છે. લોકો જ્યાં-ત્યાં પોતાની ગાડી કે બાઇક પાર્ક કરીને જતા રહે છે, કારણ કે તેમને ખબર છે કે અહીં ટ્રાફિક-ડિપાર્ટમેન્ટના કર્મચારીઓ ઍક્શન લેતા નથી. ટ્રાફિક-પોલીસો જ્યાં ગેરકાયદે પાર્ક કરેલી ગાડીઓને ટો કરવાની હોય ત્યાં કેમ નથી કરતી? એમ તો અનેક નિયમો બતાવીને જાત-જાતના ફાઇન મારે છે, પરંતુ જ્યાં લોકોની તકલીફ વધી રહી છે ત્યાં કેમ ઍક્શન નથી લેતી. બસ-સ્ટૉપ પ્રવાસીઓને ઊભા રહેવાની કે ગાડી પાર્ક કરવાની જગ્યા છે? ’